b'\n_START_ARTICLE_\nGelsvakaklis ibis\n_START_SECTION_\nI\xc5\xa1vaizda\n_START_PARAGRAPH_\nSmulkesnis u\xc5\xbe balt\xc4\x85j\xc4\xaf gandr\xc4\x85. K\xc5\xabno ilgis 59\xe2\x80\x9376 cm, sveria 1100\xe2\x80\x931500 g, o atstumas tarp sparnugali\xc5\xb3 100\xe2\x80\x93120 cm. Ilgakojis, ilgakaklis pauk\xc5\xa1tis. Nugara ir sparnai juodi, \xc5\xbealio \xc5\xbevilgesio. Kaklo dalis, papilv\xc4\x97 ir uodega baltos spalvos. Turi savitas, \xc4\xaf \xc5\xa1iaudus pana\xc5\xa1ias plunksnas ant kaklo.Beplunksn\xc4\x97 galva, nugarin\xc4\x97 kaklo pus\xc4\x97 ir gerkl\xc4\x97 juodos spalvos. Rainel\xc4\x97 ruda. Patin\xc5\xb3 snapas ilgesnis u\xc5\xbe pateli\xc5\xb3, juodas. Kojos raudonos, p\xc4\x97dos juodos.\n_START_SECTION_\nBiologija\n_START_PARAGRAPH_\nBiotopas \xe2\x80\x93 \xc5\xa1lapyn\xc4\x97s, pievos, raist\xc5\xb3 pakra\xc5\xa1\xc4\x8diai, ariama \xc5\xbeem\xc4\x97._NEWLINE_\xc4\xaeprastai minta vik\xc5\xa1rais, svirpliais, sk\xc4\x97riais, vabalais ir j\xc5\xb3 lervomis. Taip pat varl\xc4\x97mis, smulkiais ropliais ir \xc5\xbeinduoliais. Labai retai minta maita._NEWLINE_Peri didel\xc4\x97se kolonijose, da\xc5\xbenai kartu su australiniais baltaisiais ibiais. Lizd\xc4\x85 krauna abu partneriai i\xc5\xa1 nendri\xc5\xb3, ajer\xc5\xb3 ir med\xc5\xbei\xc5\xb3 \xc5\xa1ak\xc5\xb3. D\xc4\x97tyje 1 \xe2\x80\x93 4 kiau\xc5\xa1iniai. Inkubacija 24 \xe2\x80\x93 25 dienos. Peri ir jaunikliais r\xc5\xabpinasi abu t\xc4\x97vai.'